تورکیه 189 اؤلکه آراسیندا 54-جو پیله‌یه قالخا‌راق "چوخ یوکسک اینسانی اینکیشاف" کاتقوری سینده کی یئرینی قورویوب.
بیرلشمیش میللت‌لر اینکیشاف پروقرامی (UNDP) طرفیندن 2019 -جو ایلین معلومات‌لارینا اساساً حاضیرلانان اینسانی اینکیشاف اندکسی İGE، برابرسیزلیگه اویغونلاشدیریلمیش اینسانی اینکیشاف اندکسی، سوسیال جینسیت برابرسیزلیگی اساسیندا اینکیشاف اندکسی، سوسیال جینسیت برابرسیزلیگی اندکسی ایله چوخ اؤلچولو یوخسوللوق اندکسینی اؤزونده جمع‌لش‌دیرن "قارشیمیزداکی سرحد: اینسان اینکیشافی و آنتروپوسن" باش‌لیق‌لی 2020 -جی ایل اینسان اینکیشافی راپورو یاییملانیب.
اؤلکه‌لرین رسمی ایستاتیستیک قوروملاریندان‌ و اعتبارلی اولوسلار آراسی قوروم‌لاردان الده ائدیلن معلومات‌لار ایشیغیندا حاضیرلانان اینسان اینکیشافی اندکس اوزون و ساغلام حیات، معلوماتین الچاتان اولماسی و قبول ائدیله بیلن حیات سویه‌سی کیمی 3 اساس اؤلچوده اورتا حسابلا اینسان اینکیشافی سویه‌سی‌نین اوزون مودتلی تعقیبی نتیجه‌سینده حاضیرلانیب.
ان مشهور اینکیشاف گؤستریجی‌لرین‌دن بیری اولان اندکسه گؤره، نروژ 0،957 دیری ایله İGE-ده بیرینجی یئری توتوب و ذیروه‌دکی یئرینی قورویوب.
بو اؤلکه‌نی 0،955 ایله ایرلاندیا و سوئیس، 0،949 ایله هنگ کنگ و ایسلاندیا، 0،949 ایله آلمانیا، 0،945 ایله سوئد، 0،944 ایله اطریش و هوللاندیا، 0،940 دیرله ایله دانیمارکا ایزله‌ییب.
تورکیه-‌نین اینسانی اینکیشاف اندکسی‌نین 2019-جو ایلدکی دیری 0،820 اولا‌راق حسابلانیب. بو دیرله تورکیه 189 اؤلکه آراسیندا 54-جو اولا‌راق "چوخ یوکسک اینسانی اینکیشاف" کاتقوری سینده یئر آلیب.
تورکیه کئچن ایل ایلک دفعه یاییم‌لانان راپوردا 59-جو یئری توتموش و ایلک دفعه "چوخ یوکسک اینسانی اینکیشاف" کاتقوری سینه داخیل اولموشدو.
